**ΑΠΑΝΤΑΜΕ ΣΤΑ ΕΡΩΤΗΜΑΤΑ:**

1. Σε ποιο είδος ανήκει το κείμενό μας; (δηλαδή είναι διήγημα, νουβέλα ή μυθιστόρημα)
2. Πότε έχει γραφτεί;
3. Σε τι αναφέρεται; (Δυο προτάσεις μόνο σχετικά με το θέμα)
4. Ποιος είναι ο αφηγητής και γενικώς πώς είναι οργανωμένη η αφήγηση; (πρωτοπρόσωπη, τριτοπρόσωπη, δευτεροπρόσωπη; Είναι ο αφηγητής πρόσωπο της ιστορίας – εσωδιηγηματικός— ή βρίσκεται εκτός ιστορίας --εξωδιηγηματικός;)
5. Πότε λαμβάνει χώρα η δράση; Συγχρόνως, λίγο καιρό πριν ή πολύ καιρό πριν από την αφήγηση;)
6. Σε πόσα επίπεδα λαμβάνει χώρα η αφήγηση; Μήπως υπάρχουν περισσότεροι από ένας αφηγητές; ΠΡΟΣΟΧΗ: Αυτός που αφηγείται δεν αναφέρεται ποτέ ως «συγγραφέας», παρά μόνο ως «αφηγητής/τρια», ακόμα και στις περιπτώσεις που θεωρούμε το έργο αυτοβιογραφικό.
7. Σύντομη περίληψη (βασικοί ήρωες, εξέλιξη της δράσης) το πολύ σε μια παράγραφο.
8. Αντιθετικά ζεύγη (πρόσωπα απέναντι σε πρόσωπα, γεγονότα απέναντι σε γεγονότα, το πριν και το μετά, το εδώ και το εκεί – πάντα στην αφήγηση υπάρχει κάποιου είδους «διάλογος» ανάμεσα σε διαφορετικές χρονικές στιγμές ή σε διαφορετικά πρόσωπα ή γεγονότα, αυτές τις αντιθέσεις τις εντοπίζουμε και τις αναδεικνύουμε)
9. Σημαντικά τεχνάσματα; Προοικονομία, ανατροπή;
10. Μικρά χαρακτηριστικά της αφήγησης, εινονογραφία, μεταφορές, παρομοιώσεις, χαρακτηρισμός των διαλογικών αποσπασμάτων, πλάγιος λόγος, προφορικότητα ή μη, παραθέματα από άλλα κείμενα, διακειμενικές αναφορές (αναφορές σε άλλα κείμενα ή συγγραφείς)
11. Δυο λόγια για την/τον συγγραφέα.
12. Μερικά λόγια για τις επιρροές του που θα αντλήσουμε από τη δευτερογενή βιβλιογραφία.

**ΤΙ ΔΕΝ ΚΑΝΟΥΜΕ:**

1. Δεν ξεκινάμε ποτέ με βιογραφικές πληροφορίες για τον συγγραφέα.
2. Δεν προσπαθούμε να ανακαλύψουμε οπωσδήποτε αληθινά γεγονότα πίσω από τα γεγονότα που περιγράφονται ούτε μας ενδιαφέρει ιδιαίτερα ποια εμπειρία ή γεγονός ενέπνευσε τη συγγραφή του έργου που παρουσιάζουμε.
3. Προσπαθούμε να αποφύγουμε αξιολογικές κρίσεις και επαίνους, όπως «ο σημαντικός/μεγάλος συγγραφέας», το «σπουδαίο έργο» κλπ. Αυτά ανήκουν σε άλλο είδος γραφής – στη δημοσιογραφική και όχι την κριτική γραφή.